ABC (խումբ)

ABC (խումբ), բրիտանական երաժշտական խումբ, որը կատարում է New Wave, The New Romantics, synthpop ոճի երգեր։ Այն 1980-ականներին եղել է ամենահայտնի New Wave խմբերից, որը հայտնի է ոչ միայն Մեծ Բրիտանիայում, այլև ուրիշ երկրներում, հատկապես ԱՄՆ-ում։

Սկզբում խմբի անունը Vice Versa էր, որում նվագել են ապագա ABC երաժիշտներ՝ Ստեֆան Սինգլտոն, Մարկ Ուայթը և Դեվիդ Սինդհեմը, որոնց 1970-ականներին միացել է ստեղնաշարային գործիքներ նվագող և վոկալիստ Մարտին Ֆրայը։

Խմբի մասնակիցների ստեղծագործությանը վրա ազդեցին Դեվիդ Բոուն և Roxy Music-ը։ ABC-ն հասել է հաջողության իր հաջողված The Lexicon of Love ալբոմի և «Poison Arrow», «Look of Love», «All of My Heart», «(How to Be) a Millionaire», «Be Near Me» երգերի շնորհիվ։ Խումբը շարունակում է շրջագայել մինչև օրս, 2008 թվականին նրանք թողարկեցին իրենց ութերորդ ստուդիական ալբոմը՝ Traffic։

Կենսագրություն 
Vice Versa կոլեկտիվը ձևավորվել է 1977 թվականին Շեֆիլդում, հիմնական ուղղությունը պոստ փանկն է։ Խումբը համալրվեց նոր մարդկանցով՝ Մարկ Ուայթը, Սթիվեն Սինգլտոնը և Դեվիդ Սինդհեմը։ Նրանք իրենց մոտ հրավիրեցին վոկալիստ Մարտին Ֆրային, ստեղծեցին սեփական լեյբլը՝ Neutron Records և ձայնագրեցին առաջին սինգլը՝ «New Girls»։ Նրանց միացել են նաև Դեվիդ Ռոբինսոնը և Մարկ Լիկին։

1980 թվականին խմբի անունը փոխեցին ABC-ի և երաժիշտները փոխեցին երաժշտական ուղղությունը փոփ երաժշտության։ ABC-ի առաջին սինգլը՝ «Tears Are Not Enough» թողարկվել է 1981 թվականի նոյեմբերին և հայտնվեց UK Singles Chart-ի 19-րդ տեղում]։ Շուտով Դեվիդ Ռոբինսոնին փոխարինեցին Դեվիդ Պալմերով։

Այդ ժամանակ Մարտին Ֆրայը The Clash և Dollar խմբերի երկրպագուն էր։ Հետո նա պայմանագիր կապեց «Hang Held in Black and White»-ի պրոդյուսեր՝ Թրևոր Հորնի հետ, որը կազմավորել է The Buggles-ը և աշխատել է Frankie Goes to Hollywood-ի, Art of Noise-ի, և Մալկոմ Մաքլարենի հետ։
Այդ փոխարինումից հետո լույս տեսան ևս երկու սինգլ՝ «Poison Arrow» Roxy Music ոճով և «Look of Love», իսկ դրանից հետո 1982 թվականին առաջնելույթ ունեցավ The Lexicon of Love խմբի ստուդիական ալբոմը, որը դարձել է UK Albums Chart չարտի առաջին ալբոմը, Շվեդիայում նրանք զբաղեցրին 3-րդ տեղը, իսկ Նոր Զելանդիայում, ինչպես նաև Մեծ Բրիտանիայում նույնպես հասավ 1 տեղը։ Նիդեռլանդներում և Նորվեգիայում նա մտավ թոփ 20-ի մեջ։

Սակայն հաջորդ ալբոմի թողարկման ժամանակ ABC-ին դժվարությամբ հասավ հաջողության։ 1982 թվականին Մարկ Լիկին լքեց խումբը, իսկ Դեվիդ Պալմերը միացավ ճապոնական խումբ՝ Yellow Magic Orchestra-ին։ Երկրորդ ստուդիական ալբոմը, որը կոչվում էր Beauty Stab չստացավ խրախուսանք քննադատողների կողմից, քանի որ այնտեղ կային կիթառի սոլոներ և քնարերգություն սոցիալական թեմաներով։ Չնայած որ 1983 թվականի սկավառակը հաջողված չէր, այն ամենահամարձակ փորձերից է։ Այն Մեծ Բրիտանիայում զբաղեցրել է 12-րդ տեղը, իսկ Նոր Զելանդիայի, Նիդերլանդների և Շվեդիայի հիթ-շքերթում այն հայտնվեց թոփ 10-ից դուրս։ «That Was Then But This Is Now» ալբոմի սինգլը զբաղեցրեց 18-րդ տեղը։

Հաջորդ «How to Be a Zillionaire» ալբոմը (1985 թվական) ավելի լավ է ստացվել, քան «Beauty Stab», բայց սկավառակը պարունակում էր դիսկոյի և հիփ-հոփի
տարրեր, որոնք հայտնի էին Մեծ Բրիտանիայում։ ԱՄՆ-ում «How to Be a Zillionaire»-ը լավ էր վաճառվում, իսկ «Be Near Me» սինգլը Billboard Hot 100-ում զբաղեցրեց 8-րդ տեղը։ Բրիտանիայում այն հայտնվեց 26-րդ տեղում։

Հետո խմբին միացավ Դեվիդ Յարիտուն, բայց Մեծ Բրիտանիայում կոլեկտիվի գործերը վատ էին ընթանում։
1987 թվականին ABC-ին սկսեցին ձայնագրել «Alphabet City» ալբոմը։ Դա 1982 թվականի երկրորդ հաջողված ալբոմն էր։ «When Smokey Sings» երգը, որը նվիրված է Սմոքի Ռոբինսոնին դարձավ հիթ Եվրոպայում և ԱՄՆ-ում։ 1990 թվականին լույս տեսավ «Absolutely» հավաքածուն և հայտնվեց UK Albums Chart-ի թոփ 10-ում։
Այդ ալբոմների թողարկվելուց հետո Մարտին Ֆրայը սկսեց սոլո ստեղծագործություն և երկար ընդմիջումից հետո 1997 թվականին թողարկվեց «Skyscraping» ալբոմը, որը լավ էր վաճառվում և լավ էր գնահատված քննադատողների կողմից։

Սկավառակագրություն 
 The Lexicon of Love (1982)
 Beauty Stab (1983)
 How to Be a..Zillionaire (1985)
 Alphabet City (1987)
 Up (1989)
 Abracadabra (1991)
 Skyscraping (1997)
 Traffic (2008)

Ծանոթագրություններ 

Անգլիական փոփ խմբեր
1980 հիմնադրված երաժշտական խմբեր